CELEX: 52004PC0185
Language: fi
Date: 2004-03-22
Title: Ehdotus neuvoston direktiivi direktiivin 2003/96/EY muuttamisesta siltä osin kuin se koskee Kyproksen mahdollisuutta soveltaa väliaikaisia verovapautuksia tai veronalennuksia energiatuotteisiin ja sähköön

Tärkeä oikeudellinen huomautus

|

52004PC0185

Ehdotus neuvoston direktiivi direktiivin 2003/96/EY muuttamisesta siltä osin kuin se koskee Kyproksen mahdollisuutta soveltaa väliaikaisia verovapautuksia tai veronalennuksia energiatuotteisiin ja sähköön  /* KOM/2004/0185 lopull. - CNS 2004/0067 */  

Ehdotus NEUVOSTON DIREKTIIVI direktiivin 2003/96/EY muuttamisesta siltä osin kuin se koskee Kyproksen mahdollisuutta soveltaa väliaikaisia verovapautuksia tai veronalennuksia energiatuotteisiin ja sähköön(komission esittämä)PERUSTELUT1. JohdantoNeuvoston direktiivi 2003/96/EY energiatuotteiden ja sähkön verotusta koskevan yhteisön kehyksen uudistamisesta, jäljempänä 'direktiivi', annettiin 27. lokakuuta 2003 [1]. Se tuli voimaan 1. tammikuuta 2004 [2].[1]  EUVL L 283, 31.10.2003, s. 51.[2]  Direktiivin 92/81/ETY 8 artiklan 4 kohdan mukaiset biopolttoaineita ja yksittäisiä poikkeuksia koskevat toimenpiteet tulevat voimaan taannehtivasti 1. tammikuuta 2003.Kuten nykyiset jäsenvaltiot, unioniin liittymässä olevat maat tarvitsevat tiettyjä siirtymäjärjestelyjä selvitäkseen direktiivin mukaisista uusista vaatimuksista. Komissio antoikin 28. tammikuuta 2004 ehdotuksen neuvoston direktiiviksi direktiivin 2003/96/EY muuttamisesta ottaen huomioon tiettyjen jäsenvaltioiden mahdollisuuden soveltaa väliaikaisia verovapautuksia tai veronalennuksia energiatuotteisiin ja sähköön [3]. Ehdotus koskee kaikkia liittymässä olevia maita paitsi Kyprosta. Tämä johtuu siitä, että Kypros ei tuolloin esittänyt siirtymäjärjestelyjä koskevaa pyyntöä.[3]  KOM(2004) 42, 28.1.2004.Tilanne on nyt kuitenkin Kyproksen osalta muuttunut, ja Kyproksen viranomaiset esittivät helmikuun 2004 alussa tiettyjä siirtymäkausia koskevan pyynnön.Komission on sen vuoksi Euroopan yhteisön perustamissopimuksen 93 artiklan perusteella annettava ehdotus direktiiviksi kyseisen direktiivin muuttamisesta.2. liittymissopimusKyprokselle myönnettiin kaksi erivapautta vuoden 2003 sopimuksessa Euroopan unioniin liittymisestä [4]:[4]  EUVL L 236, 23.9.2003, s. 17.Kypros voi soveltaa vapautusta valmisteverosta sementin valmistuksessa käytettävien kivennäisöljyjen osalta yhden vuoden ajan liittymisen jälkeen sanotun kuitenkaan rajoittamatta direktiivin 92/81/ETY 8 artiklan 4 kohdassa säädettyä menettelyä noudattaen tehtävän muodollisen päätöksen soveltamista.Kypros voi myös soveltaa vapautusta täydentävästä valmisteverosta kaikentyyppisten paikallisessa henkilöliikenteessä käytettävien moottoripolttoaineiden osalta yhden vuoden ajan liittymisen jälkeen sanotun kuitenkaan rajoittamatta direktiivin 92/81/ETY 8 artiklan 4 kohdassa säädettyä menettelyä noudattaen tehtävän muodollisen päätöksen soveltamista.Direktiivit 92/81/ETY ja 92/82/ETY kumottiin 31. päivästä joulukuuta 2003.3. EnergiaverodirektiiviEnergiaverodirektiivillä laajennetaan aiempien kivennäisöljydirektiivien soveltamisalaa koskemaan lähes kaikkia energiatuotteita hiili, kaasu ja sähkö mukaan luettuina. Samalla saatetaan ajan tasalle kivennäisöljyjen vähimmäisverokannat, joita ei ole tarkistettu vuoden 1992 jälkeen. Direktiivillä vähennetään jäsenvaltioiden erilaisista verokannoista johtuvia kilpailun vääristymiä. Lisäksi sillä vähennetään kilpailun vääristymiä kivennäisöljyjen ja sellaisten muiden energiatuotteiden välillä, joihin ei ole tähän mennessä sovellettu yhteisön verolainsäädäntöä. Direktiivi kannustaa myös käyttämään energiaa tehokkaammin, jotta voidaan vähentää riippuvuutta tuontienergiasta ja alentaa hiilidioksidipäästöjä Kioton pöytäkirjan edellyttämällä tavalla.4. Kyproksen siirtymäjärjestelytHelmikuun 11. päivänä 2004 päivätyssä kirjeessään Kypros pyytää vain moottoripolttoaineita koskevia siirtymäjärjestelyjä.Kyproksen on sovellettava direktiivin 92/82/ETY mukaisia moottoripolttoaineiden vähimmäisverokantoja liittymispäivästä lähtien. Valmisteveron vähimmäistaso on kaasuöljyn ja lentopetrolin osalta 245 euroa ja lyijyttömän bensiinin osalta 287 euroa 1 000 litralta.Yhteisön säännöstön soveltamisen myötä toteutettavat valmisteveron ja arvonlisäveron korotukset nostavat kuitenkin moottoripolttoaineiden lopullista hintaa merkittävästi. Lokakuun 21. päivästä 1999 nykyhetkeen lyijyttömän bensiinin hinta on noussut 0,378 Kyproksen punnasta (0,65 euroa) 0,428 puntaan (0,74 euroa) litralta. Samana aikana dieselöljyn, jota monet tulotasoltaan alempaan keskiluokkaan kuuluvat kotitaloudet käyttävät, koska niistä huomattavalla osalla on dieselauto, hinta on noussut 0,146 punnasta (0,25 euroa) 0,36 puntaan (0,62 euroa) litralta.Uusien vähimmäisverokantojen soveltaminen välittömästi pahentaisi tuotantosektorin kilpailukykyongelmia entisestään, ja kotitalouksien menojen lisääntymisen kautta sillä olisi myös huomattavia yhteiskunnallisia vaikutuksia. Tilannetta hankaloittaa luonnollisesti myös öljyn korkea maailmanmarkkinahinta.Kypros katsoo tarvitsevansa seuraavat siirtymäkaudet:* lyijyttömälle bensiinille 1. tammikuuta 2010 saakka 359 euron vähimmäisverokannan saavuttamiseksi;* kaasuöljylle ja lentopetrolille 1. tammikuuta 2008 saakka 302 euron vähimmäisverokannan saavuttamiseksi ja 1. tammikuuta 2010 saakka 330 euron vähimmäisverokannan saavuttamiseksi.ArviointiKomissio arvioi Kyproksen pyynnöt samoilla periaatteilla, joita sovellettiin myönnettäessä siirtymäkausia nykyisille jäsenvaltioille ja vastikään annetussa komission ehdotuksessa muille liittymässä oleville maille, ottaen kuitenkin huomioon Kyproksen erityistarpeet. Kyseisten periaatteiden mukaan* siirtymätoimenpiteiden olisi oltava ajallisesti tarkoin rajattuja, eivätkä ne saisi periaatteessa olla voimassa pidempään kuin vuoteen 2012;* niiden olisi oltava oikeassa suhteessa ratkaistavana olevaan ongelmaan;* niiden olisi tapauksesta riippuen lähennettävä kansallisia verokantoja asteittain yhteisössä sovellettaviin vähimmäisverokantoihin.Lisäksi edellytetään, että jos liittymissopimuksessa ei myönnetty siirtymäkautta, direktiivin 92/82/ETY mukaiset vähimmäisverokannat on pantava täytäntöön 1. päivästä toukokuuta 2004.On muistettava, että myös nykyisille jäsenvaltioille myönnettiin moottoripolttoaineita koskevia siirtymäkausia. Lisäksi Kyproksen pyynnöt vastaavat useiden muiden liittymässä olevien maiden pyyntöjä. Pisimmät direktiivillä myönnetyt siirtymäkaudet ovat kaasuöljyn osalta 1. tammikuuta 2012 saakka ja lyijyttömän bensiinin osalta 1. tammikuuta 2010 saakka. Tammikuun 28. päivänä 2004 annettu ehdotus sisältää siirtymäjärjestelyjä, joista osa olisi voimassa vielä pidempään.Komission arvion mukaan kaasuöljyn ja lyijyttömän bensiinin uusien vähimmäisverokantojen täytäntöönpano johtaisi siihen, että yleinen hintaindeksi nousisi korkeammaksi kuin useimmissa sellaisissa nykyisissä jäsenvaltioissa, joiden siirtymäkausi jatkuu vuoteen 2012, ja samalle tasolle kuin liittymässä olevissa maissa.Komissio katsoo, että Kyproksen pyyntö on oikeasuhteinen.Komission päätelmä on, että Kyprokselle olisi annettava lupa soveltaa siirtymäkautta 1. tammikuuta 2008 saakka, johon mennessä polttoaineena käytettävän kaasuöljyn ja lentopetrolin kansallinen valmisteverokanta mukautetaan uuteen 302 euron vähimmäistasoon 1 000 litralta, ja 1. tammikuuta 2010 saakka, johon mennessä kyseinen valmisteverokanta mukautetaan 330 euron vähimmäistasoon 1 000 litralta.Kyprokselle olisi myös annettava lupa soveltaa polttoaineena käytettävän lyijyttömän bensiinin osalta siirtymäkautta 1. tammikuuta 2010 saakka, johon mennessä kansallinen valmisteverokanta mukautetaan uuteen vähimmäistasoon eli 359 euroon 1 000 litralta.5. PäätelmätVerodirektiiviehdotuksessa esitetään perusteltuja ja oikeasuhteisia siirtymäjärjestelyjä Kyprokselle. Euroopan parlamentin, neuvoston ja Euroopan talous- ja sosiaalikomitean olisi käsiteltävä ehdotus mahdollisimman nopeasti, jotta laajentumisen aikaan ei syntyisi lainsäädännöllistä tyhjiötä.Komissio muistuttaa vielä Euroopan yhteisön perustamissopimuksen 88 (entisen 93) artiklan soveltamista koskevista yksityiskohtaisista säännöistä 22. maaliskuuta 1999 annetun neuvoston asetuksen (EY) N:o 659/1999 [5] soveltamisesta aiheutuvista velvoitteista ja erityisesti nykyisiä ja uusia tukia koskevista säännöksistä. Komissio kehottaa liittymässä olevia maita ilmoittamaan komissiolle näihin verotoimenpiteisiin liittyvistä mahdollisista valtiontuista noudattaen nykyisiä tukia koskevaa liittymissopimuksen liitteessä IV olevan 3 kohdan mukaista väliaikaista menettelyä.[5]  EYVL L 83, 27.3.1999, s. 1.2004/0067 (CNS)Ehdotus NEUVOSTON DIREKTIIVI direktiivin 2003/96/EY muuttamisesta siltä osin kuin se koskee Kyproksen mahdollisuutta soveltaa väliaikaisia verovapautuksia tai veronalennuksia energiatuotteisiin ja sähköönEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 93 artiklan,ottaa huomioon komission ehdotuksen [6],[6]  EUVL C [...], [...], s. [...].ottaa huomioon Euroopan parlamentin lausunnon [7],[7]  EUVL C [...], [...], s. [...].ottaa huomioon Euroopan talous- ja sosiaalikomitean lausunnon [8],[8]  EUVL C [...], [...], s. [...].sekä katsoo seuraavaa:(1) Energiatuotteiden ja sähkön verotusta koskevan yhteisön kehyksen uudistamisesta 27 päivänä lokakuuta 2003 annetulla neuvoston direktiivillä 2003/96/EY [9] korvattiin 1 päivästä tammikuuta 2004 alkaen kivennäisöljyjen valmisteverojen rakenteiden yhdenmukaistamisesta 19 päivänä lokakuuta 1992 annettu neuvoston direktiivi 92/81/ETY [10] ja kivennäisöljyjen valmisteverojen määrien lähentämisestä 19 päivänä lokakuuta 1992 annettu neuvoston direktiivi 92/82/ETY [11]. Ensin mainitussa direktiivissä määritellään energiatuotteisiin ja sähköön sovellettavat verorakenteet ja -tasot.[9]  EUVL L 283, 31.10.2003, s. 51.[10]  EYVL L 316, 31.10.1992, s. 12. Direktiivi sellaisena kuin se on muutettuna direktiivillä 94/74/EY (EYVL L 365, 31.12.1994, s. 46).[11]  EYVL L 316, 31.10.1992, s. 19. Direktiivi sellaisena kuin se on muutettuna direktiivillä 94/74/EY  (EYVL L 365, 31.12.1994, s. 46).(2) Direktiivin 2003/96/EY mukaiset vähimmäisverokannat voivat aiheuttaa vakavia taloudellisia ja sosiaalisia vaikeuksia tietyille jäsenvaltioille, muun muassa Kyprokselle, kun otetaan huomioon niiden aiemmin soveltamat verrattain alhaiset valmisteverotasot, taloudessa meneillään oleva siirtymävaihe, suhteellisen alhainen tulotaso ja rajalliset mahdollisuudet korvata ylimääräinen verorasitus muita veroja alentamalla. Etenkin hintojen nousulla, joka direktiivin 2003/96/EY mukaisten vähimmäisverokantojen soveltamisesta seuraisi, olisi kyseisten valtioiden kansalaisten ja talouden kannalta epäedullisia vaikutuksia, ja esimerkiksi pienten ja keskisuurten yritysten verorasitus nousisi kohtuuttomaksi.(3) Kyprokselle olisi näin ollen annettava lupa soveltaa tilapäisesti ylimääräisiä verovapautuksia tai veronalennuksia, jos toimenpiteet eivät vaaranna sisämarkkinoiden moitteetonta toimintaa eivätkä johda kilpailun vääristymiseen. Lisäksi niiden periaatteiden mukaan, joita noudattaen siirtymäkaudet direktiivillä 2003/96/EY alun perin myönnettiin, kaikki tällaiset toimenpiteet olisi suunniteltava siten, että verokannat lähentyvät asteittain yhteisössä sovellettavia vähimmäisverokantoja.(4) Tällä direktiivillä ei rajoiteta yhteismarkkinoiden toiminnan vääristymiin liittyvien EY:n perustamissopimuksen 87 ja 88 artiklaan perustuvien menettelyjen ratkaisujen soveltamista. Se ei vapauta jäsenvaltioita velvollisuudesta ilmoittaa komissiolle mahdollisista valtiontuista perustamissopimuksen 88 artiklan mukaisesti.(5) Direktiivin 2003/96/EY 30 artiklan sanamuotoa olisi selvennettävä.(6) Sen vuoksi direktiivi 2003/96/EY olisi muutettava vastaavasti,ON ANTANUT TÄMÄN DIREKTIIVIN:1 artiklaMuutetaan direktiivi 2003/96/EY seuraavasti:1) Lisätään 18 a artikla seuraavasti:"18 a artikla1. Sen estämättä, mitä 2 kohdassa siirtymäkausista säädetään, ja etenkin hintojen epävakauden välttämiseksi jäsenvaltioille, joilla on vaikeuksia uusien verotuksen vähimmäistasojen soveltamisessa, myönnetään 1 päivään tammikuuta 2007 saakka kestävä siirtymäkausi edellyttäen, että tästä ei aiheudu merkittävää kilpailun vääristymistä.2. Kyproksen tasavallalle voidaan myöntää siirtymäkausi 1 päivään tammikuuta 2008, jotta se voi saattaa polttoaineena käytettävän kaasuöljyn ja lentopetrolin kansallisen verokannan uudelle vähimmäistasolle eli 302 euroon 1 000 litralta, ja siirtymäkausi 1 päivään tammikuuta 2010, jotta se voi saattaa vähimmäisverokannan 330 euroon 1 000 litralta. Polttoaineena käytettävään kaasuöljyyn ja lentopetroliin sovellettavan verokannan on 1 päivästä toukokuuta 2004 oltava kuitenkin vähintään 245 euroa 1 000 litralta.Kyproksen tasavallalle voidaan myöntää siirtymäkausi 1 päivään tammikuuta 2010, jotta se voi saattaa polttoaineena käytettävän lyijyttömän bensiinin kansallisen verokannan uudelle vähimmäistasolle, joka on 359 euroa 1 000 litralta. Lyijyttömään bensiiniin sovellettavan verokannan on 1 päivästä toukokuuta 2004 oltava kuitenkin vähintään 287 euroa 1 000 litralta.3. Jäsenvaltioiden on vahvistettujen siirtymäkausien kuluessa asteittain pienennettävä käyttämiensä verotasojen ja uusien vähimmäisverotasojen välistä eroa. Jos kansallisen verotason ja vähimmäistason välinen ero ei ylitä kolmea prosenttia kyseisestä vähimmäistasosta, asianomainen jäsenvaltio voi kuitenkin mukauttaa kansallisen tasonsa vasta siirtymäkauden lopussa."(2) Lisätään 30 artiklaan seuraava kohta:"Viittauksia kumottuihin direktiiveihin pidetään viittauksina tähän direktiiviin."2 artikla1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 2 päivänä toukokuuta 2004. Niiden on viipymättä toimitettava komissiolle nämä säännökset kirjallisina sekä kyseisiä säännöksiä ja tätä direktiiviä koskeva vastaavuustaulukko.Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.3 artiklaTämä direktiivi tulee voimaan 1 päivänä toukokuuta 2004.4 artiklaTämä direktiivi on osoitettu kaikille jäsenvaltioille.Tehty Brysselissä [...] päivänä [...]kuuta [...].Neuvoston puolestaPuheenjohtaja[...]